Quidam milites, duo fratres Hugo et Bernardus, sæpius calumpniabant erga hunc locum quasdam terras et æcclesias, videlicet Columbers et Sancti Simphoriani. Tandem fecerunt concordiæ pacem litisque finem, vuerpitionem facientes ex omnibus datis terris et helemosinis quæ antecessores prædicto loco condonaverunt, et de præfatis æcclesiis ac de illa de Possons, et de terra Sancti Justi et ex illo dato quod frater eorum domnus Atto loco sancti obtulit; acceperunt que ob hoc Hugo XXXta, Bernardus XX. solidos: tali conventu ut domnus prior pacem eis gratuito faceret cum quodam presbitero Oredors, nomine Giraldo, cui quatuor boves tulerant. Testes hujus rei: Hugo prior, Antelmus monachus, Artaldus Buxol, Bernardus Vernol, Atto filius ejus.